Period: Old Babylonian
Genre: Literary
Transliteration:
<SURFACE>
nin ni₂ guru₃ mah zu an ki nam-nir-ra šu du₇
ama {d}ba-u₂ gu₂-gal...ur-saŋ...
diŋir er₉ me mah-a šu du₇ saŋ il₂ umuš gal <unk>
su₄-un-su₄-na munus zid nin gal-an-zu šag₄-ta umun₂ ak
dumu an-na mas-su₂ inim pad₃-de₃ niŋ₂-nam šu-ni si
nin a-zu gal saŋ gig₂-ga lu₂ til₃-le lu₂ u₃-tud
šu-hal-bi šim-mu₂ uŋ₃ lu-a...
šag₄-la₂ tuku arhuš₂ sud kalam-ma nin...
{d}en-lil₂ lugal...
{d}nu-nam-nir en nam...
eš₃ nibru{ki} dur-an-ki-a-ka gal-bi...
e₂-kur za-gin₃-na mi-ni-im-mah-en <unk> <unk>...
sa-par₃ kalag-ga...
an-gub-ba e₂-kur-ra-ka šukur₂ šum₂-mu ŋeštin...
{d}en-lil₂-la₂ e₂-gi₄-a mah-a-ni-me-en a...
su₄-na šita-ba ki la₂-a-zu-uš
{d}nu-nam-nir nun kur-kur-ra-ke₄
nam-saŋ-tun₃ mah an ki šu-zu im-mi-in-kur₉
mu-un-il₂-en nam-nin eš₃ numun i za-ra mu-ra-an-šum₂
a-a ugu-zu an diŋir mah-e tug₂ tug₂-ba₁₃ tug₂ mi-ri-in-mu
ur-saŋ {d}en-lil₂-la₂ {d}nin-ŋir₂-su nitalam-še₃ ma-ra-an-šum₂
e₂-ninnu iri-kug eš₃ numun i saŋ-e-eš mu-ri-rig₇
lagaš{ki} ŋir₂-su{ki} dim gal kalam-ma-ka
e₂-ŋalga-sud ki-tuš ki aŋ₂-za
tar-sir₂-sir₂ e₂ nam-nin-a-ka barag mah-zu mi-ni-ri
ki-tuš mah-zu-še₃ diŋir ki lagaš{ki}a im-ši-gam-e-de₃-eš
nin zag dib me-ni šu nu-teŋ₃-ŋa₂
dumu an-na nin gal niŋ₂-nam zu
šul me-dim₂ sag₉ nun {d}iš-me{d}da-gan dumu {d}en-lil₂-la₂-ke₄
ki-sikil ama {d}ba-u₂ igi zid mu-ši-bar nam dug₃ mu-ni-tar ud til₃-la e₃-a-še₃
sa-gid₂-da-am₃
ama {d}ba-u₂ nun {d}iš-me{d}da-gan dumu {d}en-lil₂-la₂-ra nam-til₃ ud su₃-ra₂ šum₂-mu-dam
ŋiš-gi₄-ŋal₂...
e₂-nam-til₃-la e₂ {d}en-lil₂-la₂-še₃
sila₄ babbar udu inim-ŋar sag₉-ga gaba-na im-mi-tab
nun {d}iš-me{d}da-gan za-e im-me-ni-kur₉
<unk> nam-til₃-la-da im-da-e-gub
kur gal {d}en-lil₂-ra <unk> ki mu-ne-ŋal₂
a-a {d}mu-ul-lil₂ u₃-mu-un gal kur-kur-ra
{d}iš-me{d}da-gan-na na-aŋ₂ de₃-eb₂-tar mu-ni de₃-eb₂-pad₃ e-ne-er mu-ne-dug₄
{d}en-lil₂ lugal kur-kur-ra-ke₄ igi nam-til₃-la saŋ-ki zalag-ga-ni mu-un-ši-in-bar
{d}iš-me{d}da-gan-na nam mu-ni-ib₂-tar-re
{ŋiš}gu-za me ur₄-ur₄ aga zid ud su₃-ra₂-a ŋidru uŋ₃ gen₆-ne₂ us₂ 1(aš)-a lah₄-lah₄-e
nun {d}iš-me{d}da-gan nam-e-eš he₂-tar
{id₂}idigna {id₂}buranuna-e he₂-ŋal₂ a-eštub{ku₆} hu-mu-ra-ab-tum₃ gun₂-bi ha-ra-gid₂-e kun...
gu₂-gu₂-bi u₂-šim hu-mu-ra-an-mu₂ asila ha-ra-ab-la₂
pu₂{ŋiš}kiri₆-ba lal₃-e ŋeštin-e ki hu-mu-ra-ni-ib₂-us₂
a-gar₃ zid-bi še gu-nu ha-ra-ab-mu₂ guru₇-bi ha-ra-dub-dub
tur₃ ha-ra-du₃-du₃ amaš ha-ra-daŋal-daŋal
nam-lugal-la mu hu-mu-ni-mah
nam-nun-na saŋ an-še₃ he₂-ni-il₂
sig igi-nim kur-zag til-la-bi gu₂-un ha-mu-ra-ab-il₂
kisal mah nun ud-gin₇ dalla he₂-ni-in-e₃
nidba-zu e₂-kur za-gin₃-na muš nam-ba-an-tum₃-mu
{d}en-lil₂-le nam-še₃ mu-ni-in-tar
lugal-la e₂-kur-ta a₂ mah mu-na-šum₂
nir mu-un-ŋal₂ inim {d}en-lil₂-la₂-ta gaba-šu-ŋar nu-mu-un-tuku
ŋiri₃ il₂-il₂-la im-gub-gub-be₂
e₂-gal mah ki-tuš nam-lugal-la-ka im-ma-da-an-ku₄-ku₄
barag kug za-gin₃-na dur₂ bi₂-in-ŋar e₂-gal...
...
munus zid dumu an-na {d}en-lil₂ gu₃...barag kug...
ki-sikil ama {d}ba-u₂ dumu an-na {d}en-lil₂...ma-ra-de₆ barag kug...
{d}iš-me{d}da-gan dumu...nam-til₃ ud su₃-ra₂...rig₇-a-ni-ib
u₁₉-ru₁₂-bi-im
...{d}ba-u₂-kam

Cuneiform:
<SURFACE>
𒎏𒉎𒅍𒈤𒍪𒀭𒆠𒉆𒉪𒊏𒋗𒌌
𒂼𒀭𒁀𒌑𒄘𒃲...𒌨𒊕...
𒀭𒄊𒈨𒈤𒀀𒋗𒌌𒊕𒅍𒌆𒃲<unk>
𒋜𒌧𒋜𒈾𒊩𒍣𒎏𒃲𒀭𒍪𒊮𒋫𒌣𒀝
𒌉𒀭𒈾𒈦𒍪𒅗𒅆𒊒𒉈𒃻𒉆𒋗𒉌𒋛
𒎏𒀀𒍪𒃲𒊕𒈪𒂵𒇽𒋾𒇷𒇽𒅇𒌅
𒋗𒄬𒁉𒋆𒊬𒌧𒇻𒀀...
𒊮𒇲𒌇𒉦𒋤𒌧𒈠𒎏...
𒀭𒂗𒆤𒈗...
𒀭𒉡𒉆𒉪𒂗𒉆...
𒀊𒂗𒆤𒆠𒄙𒀭𒆠𒀀𒅗𒃲𒁉...
𒂍𒆳𒍝𒆳𒈾𒈪𒉌𒅎𒈤𒂗<unk><unk>...
𒊓𒁖𒆗𒂵...
𒀭𒁺𒁀𒂍𒆳𒊏𒅗𒉻𒋧𒈬𒃾...
𒀭𒂗𒆤𒇲𒂍𒄄𒀀𒈤𒀀𒉌𒈨𒂗𒀀...
𒋜𒈾𒋖𒁀𒆠𒇲𒀀𒍪𒍑
𒀭𒉡𒉆𒉪𒉣𒆳𒆳𒊏𒆤
𒉆𒊕𒂅𒈤𒀭𒆠𒋗𒍪𒅎𒈪𒅔𒆭
𒈬𒌧𒅍𒂗𒉆𒎏𒀊𒆰𒄿𒍝𒊏𒈬𒊏𒀭𒋧
𒀀𒀀𒌋𒅗𒍪𒀭𒀭𒈤𒂊𒌆𒌆𒈨𒌆𒈪𒊑𒅔𒈬
𒌨𒊕𒀭𒂗𒆤𒇲𒀭𒎏𒄈𒋢𒊩𒍑𒁮𒂠𒈠𒊏𒀭𒋧
𒂍𒐐𒌷𒆬𒀊𒆰𒄿𒊕𒂊𒌍𒈬𒊑𒉺𒄸𒁺
𒉢𒁓𒆷𒆠𒄈𒋢𒆠𒁴𒃲𒌧𒈠𒅗
𒂍𒃌𒋤𒆠𒆪𒆠𒉘𒍝
𒋻𒁍𒁍𒂍𒉆𒎏𒀀𒅗𒁈𒈤𒍪𒈪𒉌𒊑
𒆠𒆪𒈤𒍪𒂠𒀭𒆠𒉢𒁓𒆷𒆠𒀀𒅎𒅆𒃵𒂊𒉈𒌍
𒎏𒍠𒁳𒈨𒉌𒋗𒉡𒋼𒂷
𒌉𒀭𒈾𒎏𒃲𒃻𒉆𒍪
𒂄𒈨𒁶𒊷𒉣𒀭𒅖𒈨𒀭𒁕𒃶𒌉𒀭𒂗𒆤𒇲𒆤
𒆠𒂖𒂼𒀭𒁀𒌑𒅆𒍣𒈬𒅆𒁇𒉆𒄭𒈬𒉌𒋻𒌓𒋾𒆷𒌓𒁺𒀀𒂠
𒊓𒁍𒁕𒀀𒀭
𒂼𒀭𒁀𒌑𒉣𒀭𒅖𒈨𒀭𒁕𒃶𒌉𒀭𒂗𒆤𒇲𒊏𒉆𒋾𒌓𒋤𒁺𒋧𒈬𒁮
𒄑𒄄𒅅...
𒂍𒉆𒋾𒆷𒂍𒀭𒂗𒆤𒇲𒂠
𒃢𒌓𒇻𒅗𒃻𒊷𒂵𒃮𒈾𒅎𒈪𒋰
𒉣𒀭𒅖𒈨𒀭𒁕𒃶𒍝𒂊𒅎𒈨𒉌𒆭
<unk>𒉆𒋾𒆷𒁕𒅎𒁕𒂊𒁺
𒆳𒃲𒀭𒂗𒆤𒊏<unk>𒆠𒈬𒉈𒅅
𒀀𒀀𒀭𒈬𒌌𒆤𒅇𒈬𒌧𒃲𒆳𒆳𒊏
𒀭𒅖𒈨𒀭𒁕𒃶𒈾𒈾𒉘𒉈𒌈𒋻𒈬𒉌𒉈𒌈𒅆𒊒𒂊𒉈𒅕𒈬𒉈𒅗
𒀭𒂗𒆤𒈗𒆳𒆳𒊏𒆤𒅆𒉆𒋾𒆷𒊕𒆠𒌓𒂵𒉌𒈬𒌧𒅆𒅔𒁇
𒀭𒅖𒈨𒀭𒁕𒃶𒈾𒉆𒈬𒉌𒌈𒋻𒊑
𒄑𒄖𒍝𒈨𒌴𒌴𒂇𒍣𒌓𒋤𒁺𒀀𒉺𒌧𒄀𒉌𒍑𒀸𒀀𒁻𒁻𒂊
𒉣𒀭𒅖𒈨𒀭𒁕𒃶𒉆𒂊𒌍𒃶𒋻
𒀀𒇉𒄘𒃼𒀀𒇉𒌓𒄒𒉣𒂊𒃶𒅅𒀀𒄞𒄩𒄷𒈬𒊏𒀊𒉐𒄘𒁉𒄩𒊏𒁍𒂊𒆲...
𒄘𒄘𒁉𒌑𒋆𒄷𒈬𒊏𒀭𒊬𒂰𒄩𒊏𒀊𒇲
𒇥𒄑𒊬𒁀𒋭𒂊𒃾𒂊𒆠𒄷𒈬𒊏𒉌𒌈𒍑
𒀀𒃼𒍣𒁉𒊺𒄖𒉡𒄩𒊏𒀊𒊬𒄦𒁉𒄩𒊏𒁾𒁾
𒉣𒇬𒄩𒊏𒆕𒆕𒁦𒄩𒊏𒂼𒂼
𒉆𒈗𒆷𒈬𒄷𒈬𒉌𒈤
𒉆𒉣𒈾𒊕𒀭𒂠𒃶𒉌𒅍
𒋝𒅆𒉏𒆳𒍠𒌀𒆷𒁉𒄘𒌧𒄩𒈬𒊏𒀊𒅍
𒆦𒈤𒉣𒌓𒁶𒈦𒄘𒃼𒃶𒉌𒅔𒌓𒁺
𒉻𒀭𒈹𒍪𒂍𒆳𒍝𒆳𒈾𒈲𒉆𒁀𒀭𒉐𒈬
𒀭𒂗𒆤𒇷𒉆𒂠𒈬𒉌𒅔𒋻
𒈗𒆷𒂍𒆳𒋫𒀉𒈤𒈬𒈾𒋧
𒉪𒈬𒌧𒅅𒅗𒀭𒂗𒆤𒇲𒋫𒃮𒋗𒃻𒉡𒈬𒌧𒌇
𒄊𒅍𒅍𒆷𒅎𒁺𒁺𒁉
𒂍𒃲𒈤𒆠𒆪𒉆𒈗𒆷𒅗𒅎𒈠𒁕𒀭𒆭𒆭
𒁈𒆬𒍝𒆳𒈾𒂉𒉈𒅔𒃻𒂍𒃲...
...
𒊩𒍣𒌉𒀭𒈾𒀭𒂗𒆤𒅗...𒁈𒆬...
𒆠𒂖𒂼𒀭𒁀𒌑𒌉𒀭𒈾𒀭𒂗𒆤...𒈠𒊏𒁺𒁈𒆬...
𒀭𒅖𒈨𒀭𒁕𒃶𒌉...𒉆𒋾𒌓𒋤𒁺...𒉺𒄸𒁺𒀀𒉌𒅁
𒌷𒂗𒁉𒅎
...𒀭𒁀𒌑𒄰